*(Aguest formulari lo cau concéber coma un modèl orientatiu e lo cau adaptar ara encomana corresponenta.)*

**RECORS DE REPOSICION**

................., procuraire/a des Tribunaus e de ................., deuant era Sala compareishi e

**EXPÒSI**

Que m’a estat notificada era diligéncia d’ordenacion/resolucion/interlocutòria/provision ................., e mejançant aguest madeish escrit, formuli **recors de reposicion** per infraccion der article 33, apartats 1 e 2 dera Lei organica 6/2006, deth 19 de junhsèga, der Estatut d’autonomia de Catalonha, que se fonamente en següent:

**MOTIU**

Mejançant er item ................. (*indicatz eth numèro der item, s’ei de besonh*) dera demanda, aguesta part sollicitèc que se notifiquèsse eth procediment en lengua aranesa en relacion damb aguesta part, sense prejudici deth dret d’opcion lingüistica dera advèrsa, ara empara d’aquerò qu’establís er article 3.2 dera Constitucion Espanhòla; es articles 32 e 33 dera Lei organica 6/2006, deth 19 de junhsèga, der Estatut d’autonomia de Catalonha; er article 9 dera Carta europèa des lengües regionaus o minoritàries ratificada per Estat espanhòu mejançant er instrument publicat en BOE deth 15 de seteme de 2001; er article 13 dera Lei 1/1998, de politica lingüistica; er article 231 dera Lei organica 6/1985, deth poder judiciau e er article 142 dera Lei 1/2000, de procediment civiu.

Qu’ena diligéncia d’ordenacion/resolucion/interlocutòria/provision ................. se resòlv de manèra exprèssa era sollicitud der item consignat damb era remission ar article 142 dera LEC; encara que, en èster redigida en lengua castelhana, comprenem que s’a produsit ua desestimacion presomptiva dera persona peticionària.

Era sollicitud qu’a hèt aguesta part (qu’es notificacions, en relacion damb era part qu’ac sollicite, se hèsquen en lengua aranesa, acuelhent-se ath dret d’opcion lingüistica) ei corrèctament ajustada a dret e a d’èster estimada, pr’amor qu’er article 33, punts 1 e 2, dera Lei organica 6/2006 deth 19 de junhsèga der Estatut d’autonomia de Catalonha, dispòse:

***“ARTICLE 33.****Drets lingüistics deuant es administracions publiques e es institucions estataus*

*1.* ***Es ciutadans an eth dret d'opcion lingüistica****. Enes relacions damb es institucions, es organizacions e es administracions publiques en Catalonha, totes es persones qu’an dret a emplegar era lengua oficiau que triguen. Aguest dret obligue es institucions, organizacions e administracions publiques, includida era Administració electorau en Catalonha, e, en generau, es entitats privades que ne depenen quan exercissen foncions publiques.*

*2****. Totes es persones, enes relacions damb era Administracion de justícia****, eth Ministèri Fiscau, eth notariat e es registres publics,* ***an dret a emplegar era lengua oficiau que triguen*** *en totes es actuacions judiciaus, notariaus e registraus****, e a recéber tota era documentacion oficiau emetuda en Catalonha ena lengua sollicitada,*** *sense que poguen patir indefension ne retards indeguts per rason dera lengua emplegada, ne se les pogue exigir cap sòrta de traduccion.”*

Aguest dret represente qu’era Sala pòt amiar eth procediment ena lengua oficiau que considère oportuna, en aguest cas, era castelhana; mès era part pòt sollicitar qu’era documentacion deth procediment li sigue enviada ena lengua oficiau dera sua eleccion, en aguest cas, era aranesa, sense prejudici deth dret d’opcion lingüistica dera advèrsa. Entath respècte d’aguest dret, sonque cau qu’era documentacion deth procediment que s’a d’enviar ad aguesta part sigue revirada ar aranés.

Per tot açò,

**ARA SALA SOLLICITI**:

1. Qu’age per presentat aguest escrit e l’admete.
2. Qu’age per interposat aguest recors de reposicion contra era diligéncia d’ordenacion/resolucion/interlocutòria/provision ................. exclusivament en que s’a hèt referéncia ara desestimacion der item ....... (*indicatz eth numèro der item, en cas que sigue de besonh*).
3. E que pronóncie ua resolucion qu’estime eth recors e, en conseqüéncia, dispòse qu’era documentacion relativa ad aguest procediment se notifique ad aguesta part en lengua aranesa, sense prejudici deth dret d’opcion lingüistica dera part advèrsa e dera lengua ena quau se tramite eth procediment.

(*Lòc*), .... de ........................ deth ............

Signatura